AfriForum Jeug verwelkom verskuiwing van MT Steyn-standbeeld – want Kovsies verdien hom nie - AfriForum
AfriForum Jeug verwelkom die verskuiwing van president MT Steyn se standbeeld van die Universiteit van die Vrystaat (UV) se Bloemfontein-kampus na die Oorlogsmuseum van die Boererepublieke as gevolg van dié universiteit se dekolonisering- en transformasiebeleid. Die organisasie keur nie die verskuiwing goed nie, maar is van mening dat dié kampus nie verdien om die standbeeld te huisves nie.
"AfriForum Jeug veg jare reeds vir die behoud van Afrikanererfenis op die kampus, insluitend die behoud van pres. Steyn se standbeeld omdat hy so 'n groot rol in dié provinsie sowel as dié instelling gespeel het," sê Chantelle du Preez, Nasionale Koördineerder van AfriForum Jeug.
"Pres. Steyn was 'n geskiedkundige held wat 'n groot rol in die Afrikanergeskiedenis gespeel het in die tyd van Engelse oorheersing. AfriForum Jeug sal steeds veg vir die behoud van dié held se nalatenskap."
Du Preez sê voorts dat AfriForum Jeug kwaad en hartseer is oor die feit dat Afrikanererfenis nie op die Kovsies-kampus welkom is nie. Die organisasie is egter dankbaar dat die beeld nou na 'n plek verskuif word waar sy invloed en rol in die geskiedenis hopelik wel gerespekteer en waardeer sal word en waar mense die beeld kan besoek.
AfriForum Jeug sal die verskuiwingsproses moniteer sodat daar geen skade aan die Steyn-beeld gerig word nie en sal aanhou veg vir die behoud van Afrikanererfenis op alle kampusse waar AfriForum Jeug gevestigde strukture het.
Maak 'n verskil en raak vandag nog by die jeugstrukture betrokke: stuur 'n e-pos na chantelle.dupreez@afriforum.co.za of SMS 'Kovsies' na 32687 (R1).
Post Tags:	#Bloemfontein#Kovsies#MT Steyn
AfriForum se Limpopo-takke help gemeenskappe tydens COVID-19-pandemie
AfriForum se Karoo-takke vra munisipaliteite om hande te vat tydens vullisterreinoudits
Deurafriforum	 29/01/2020 02/11/2020
AfriForum se 11 takke in die Karoo-streek het op 28 Januarie 2020 skrywes aan hul plaaslike munisipaliteite gerig om hande…
Lees meer AfriForum se Karoo-takke vra munisipaliteite om hande te vat tydens vullisterreinouditsContinue
Die saak teen die beskuldigde in die moord op Isabel van Coller twee jaar gelede is in die Johannesburgse Landdroshof…
Lees meer Vermeende moordenaar van Isabel van Coller eindelik vervolg ná AfriForum ingrypContinue
DeurAfriForum	 12/09/2021 13/09/2021
Die burgerregteorganisasie AfriForum het 'n dokumentêr uitgereik wat ook die soeklig werp op ANC-lede en hul alliansievennote se misdade tydens…
Lees meer AfriForum waarsku oor eensydige vervolgings van apartheidseramisdadeContinue
AfriForum het vandag 'n formele klag by die kantoor van die Openbare Beskermer ingedien waarin versoek word dat 'n dringende…